2. ปัจจัยความเสี่ยง

บริษัทได้เล็งเห็นความสำคัญของการบริหารความเสี่ยง จึงได้จัดให้มีคณะกรรมการบริหารความเสี่ยง
เพื่อจัดทำแผนความเสี่ยง ติดตามกับกับดูแลแผนบริหารความเสี่ยงอย่างต่อเนื่อง ตั้งแต่ปี 2555
เป็นต้นมา ทั้งนี้ในปี 2556
แผนกบริหารความเสี่ยงได้ทำการวิเคราะห์ความเสี่ยงในการดำเนินธุรกิจไว้ดังนี้คือ

1.  ความเสี่ยงด้านการประกอบธุรกิจ

2.1.1 ความเสี่ยงจากการแข่งขันทางธุรกิจ

เนื่องจากธุรกิจวิศวกรที่ปรึกษาเป็นธุรกิจที่มีอุปสรรคในการเข้ามาในธุรกิจไม่มากนัก
เนื่องจากเป็นธุรกิจที่ไม่ได้พึ่งพิงปัจจัยเงินลงทุน
อีกทั้งแม้จะมีข้อจำกัดในด้านใบประกอบวิชาชีพวิศวกรรม
แต่ก็ไม่เป็นอุปสรรคมากนักในการเข้าสู่ธุรกิจ
ดังจะเห็นได้จากจำนวนบริษัทที่เป็นสมาชิกของสมาคมวิศวกรที่ปรึกษาแห่งประเทศไทย
มีจำนวนเพิ่มขึ้นต่อเนื่อง ปัจจุบันมีเกือบ 100 บริษัท
และในการแข่งขันธุรกิจประเภทนี้ไม่จำเป็นต้องเป็นนิติบุคคล เท่านั้น
เพียงแค่เป็นบุคคลธรรมดาที่มีใบประกอบวิชาชีพวิศวกรรมควบคุม ก็สามารถแข่งขันในธุรกิจได้

ตั้งแต่ในช่วงปีที่ผ่านมาและในช่วงต่อจากไปนี้ มีโครงการก่อสร้างเกิดขึ้นจำนวนมาก
ทั้งในส่วนการลงทุนของค้าปลีกรายใหญ่ ที่มีการขยายสาขาออกไปในภูมิภาคอย่างต่อเนื่อง
การลงทุนจำนวนมากของภาครัฐ ทำให้เป็นโอกาสที่เกิดขึ้นใหม่ของผู้ประกอบการรายเล็กหรือ
รายใหม่ที่ อาจใช้กลยุทธ์การแข่งขันด้านราคาค่าบริการวิชาชีพ (Price Competition)
เพื่อพยายามขยายตลาดของตนเองให้กว้างขึ้น ทำให้การแข่งขันมีความรุนแรง
บริษัทอาจได้รับความเสี่ยงจากการแข่งขันเนื่องจากมีผู้ประกอบการจำนวนมากในธุรกิจ

อย่างไรก็ตามในปัจจุบบันคู่แข่งที่มีศักยภาพในการให้บริการครอบคลุมทุกลักษณะงานให้คำปรึกษาบริการทางวิศวกรรมจำนวนไม่มาก
อีกทั้งบริษัทฯ อยู่ในธุรกิจมายาวนาน
ทั้งคุณภาพของงานที่ออกมานั้นเป็นที่ยอมรับและเป็นที่พึงพอใจของเจ้าของโครงการ
นอกจากนี้บริษัทยังมีทีมผู้บริหารซึ่งเป็นวิศวกรที่มีความชำนาญ มีประสบการณ์ทางด้านวิศวกรที่ปรึกษา
มีความน่าเชื่อถือและมีความสัมพันธ์กับลูกค้าอย่างดีมาเป็นเวลานาน
และบริษัทฯมีความชัดเจนในนโยบายที่จะเน้นการแข่งขันด้านคุณภาพการให้บริการมากกว่าการแข่งขันด้านราคา
จึงไม่ได้รับผลกระทบจากคู่แข่งที่ลดราคาเข้าแข่งขัน

ทั้งนี้บริษัทตระหนักถึงความเสี่ยงดังกล่าว
และได้กำหนดแผนป้องกันความเสี่ยงเอาไว้และดำเนินมาต่อเนื่องตั้งแต่ปี 2555 เป็นต้นมา อาทิ
อาทิ การเพิ่มขอบข่ายงานให้บริการวิศวกรรมที่ปรึกษาให้ครอบคลุมทุกประเภท
ตั้งแต่งานบริการต้นน้ำไปถึงปลายน้ำของสายงานบริการวิศวกรที่ปรึกษา
ได้แก่การลงทุนทำงานในงานออกแบบทางด้านวิศวกรรมและสถาปัตยกรรมในช่วงที่ผ่านมา
การใช้ระบบเทคโนโลยีสารสนเทศด้านงานวิศวกรรมก่อสร้าง
เพื่ออำนวยความสะดวกในการทำงานและเพิ่มประสิทธิภาพในธุรกิจหลักของบริษัท
อีกทั้งอาจขยายไปเป็นหน่วยธุรกิจใหม่ในอนาคตได้ เป็นต้น

2.  ความเสี่ยงจากการที่กลุ่มลูกค้าเป้าหมายอยู่ในวงจำกัดและการพึ่งพิงลูกค้ารายใหญ่

จากการที่กลุ่มลูกค้าผู้ว่าจ้างอยู่ในวงจำกัดเฉพาะเจ้าของโครงการขนาดกลางถึงขนาดใหญ่ที่ให้ความสำคัญกับคุณภาพงานการก่อสร้าง
โดยกลุ่มลูกค้าของบริษัทส่วนใหญ่จะเป็นผู้ที่เคยได้รับบริการจากบริษัท อาทิ บริษัท เซ็นทรัลพัฒนา
จำกัด (มหาชน) (“กลุ่ม CPN”) และ บริษัท เอก-ชัย ดิสทริบิวชั่น ซิสเทม จำกัด (“TESCO
LOTUS”) ซึ่งทั้งสองกลุ่มนี้ล้วนเป็นผู้พัฒนาอสังหาริมทรัพย์เพื่อการค้าปลีกรายใหญ่ของประเทศไทย
ในปี 2552-2555 รายได้ของบริษัทที่มาจากการให้บริการกลุ่ม CPN คิดเป็นสัดส่วน เฉลี่ย 25%
ของการค่าบริการวิชาชีพที่บริษัทได้รับ และมาจากการให้บริการกลุ่ม TESCO คิดเป็นสัดส่วน เฉลี่ย
15% ของรายได้รวมจากการบริการ
ซึ่งหากลูกค้ากลุ่มดังกล่าวเปลี่ยนไปใช้บริการวิศวกรที่ปรึกษารายอื่น
หรือมีการเปลี่ยนแปลงในนโยบายการทำงาน หรือลดการขยายงาน
อาจกระทบกับรายได้รวมของบริษัทฯ ได้

บริษัทได้ตระหนักถึงความเสี่ยงและเพื่อเป็นการลดความเสี่ยงดังกล่าว
บริษัทจึงกำหนดแผนป้องกันความเสี่ยงดังกล่าว
โดยมีนโยบายบริหารการกระจายกลุ่มลูกค้างานเอกชนและงานหน่วยงานภาครัฐบาลให้มีความเหมาะสม
โดยมีนโยบายที่จะเพิ่มสัดส่วนการรับงานของหน่วยงานภาครัฐบาลให้เพิ่มขึ้นจากเดิม
จากปัจจุบันที่มีสัดส่วนงานภาครัฐอยู่ เฉลี่ย 3 ปีย้อนหลังราว 15% ให้เพิ่มขึ้น กว่าเดิม
รวมทั้งมีนโยบายบริหารกระจายประเภทของงานก่อสร้าง อาทิ โครงการอาคาร โครงการโรงงาน
และโครงการระบบสาธารณูปโภค เป็นต้น

3.  ความเสี่ยงเนื่องจากความไม่ต่อเนื่องของรายได้ หรือความไม่แน่นอนของรายได้

เนื่องจากรายได้หลักของบริษัทมาจากการให้บริการที่ปรึกษาทางด้านบริหารและควบคุมการก่อสร้าง
(Construction Management) ให้แก่เจ้าของโครงการหรือผู้รับเหมาก่อสร้างเป็นรายโครงการ
(Project by Project) โดยมีลักษณะการว่าจ้างตามอายุในสัญญา
ดังนั้นบริษัทจึงมีความเสี่ยงจากความไม่ต่อเนื่องของรายได้
เนื่องจากเมื่องานโครงการที่ให้คำปรึกษาอยู่เสร็จสมบูรณ์และส่งมอบงานเรียบร้อยแล้ว
แต่ยังไม่มีงานโครงการใหม่เข้ามารองรับทีมงานชุดเดิม
ซึ่งจะทำให้บริษัทต้องรับภาระค่าใช้จ่ายต่างๆ
โดยเฉพาะค่าใช้จ่ายด้านบุคลากรซึ่งเป็นค่าใช้จ่ายหลักของบริษัท

บริษัทได้ตระหนักถึงความเสี่ยงและเพื่อเป็นการลดความเสี่ยงจากความไม่ต่อเนื่องของรายได้
บริษัทจึงกำหนดแผนป้องกันความเสี่ยงไว้ดังนี้

1.  เพิ่มขอบข่ายงานให้บริการวิศวกรรมที่ปรึกษาให้ครอบคลุมทุกประเภท
    ตั้งแต่งานบริการต้นน้ำไปถึงปลายน้ำของการพัฒนาสิ่งปลูกสร้าง คือ
    ตั้งแต่ขั้นตอนการให้คำปรึกษาและร่วมออกแบบแนวคิดของโครงการ
    ไปจนถึงการบริหารจัดการทรัพยากรอาคาร (Facility Management)[1]

2.  บริหารการกระจายกลุ่มลูกค้างานเอกชนและงานหน่วยงานภาครัฐบาลให้มีความเหมาะสม
    โดยมีนโยบายที่จะเพิ่มสัดส่วนการรับงานของหน่วยงานภาครัฐบาลให้เพิ่มขึ้นจากเดิม

3.  รักษานโยบายด้านคุณภาพงานและการให้บริการแก่ลูกค้า ทั้งในด้านของมาตรฐานสิ่งปลูกสร้าง
    ด้านเวลาการก่อสร้าง และในด้านงบประมาณตามแผนงาน
    เพื่อสร้างความเชื่อถือและไว้วางใจกับลูกค้า โดยจะเห็นได้จากตลอดระยะเวลาที่ผ่านมา
    บริษัทได้ให้บริการที่ปรึกษาวิศวกรแก่ลูกค้ามากกว่า 100 โครงการ และลูกค้าส่วนใหญ่กว่า
    80%
    เป็นลูกค้าที่เคยใช้บริการงานบริการของบริษัทหรือมาจากการแนะนำของลูกค้าที่เคยว่าจ้างบริษัทเป็นที่ปรึกษาโครงการ

นอกจากนี้ ตั้งแต่ปี 2553 บริษัทได้ใช้นโยบายการบริหารงบประมาณ (Budgeting)
มาใช้โดยกำหนดเป็นเป้าหมายงบประมาณรายปี (Yearly Budgeting) ต่อมาในปี 2554
บริษัทได้ปรับเปลี่ยนมาเป็นการกำหนดเป้าหมายงบประมาณรายโครงการ (Project Budgeting)
แทน ซึ่งจะให้ทราบถึงเป้าหมายรายได้ ค่าใช้จ่าย และกำไรในแต่ละโครงการ
โดยทางฝ่ายบัญชีจะเป็นผู้รวบรวมข้อมูลและนำเสนอต่อคณะกรรมการบริหารและคณะกรรมการบริษัทเพื่อพิจารณาและติดตามผลการเปรียบเทียบกับงบประมาณดังกล่าวทุกๆ
เดือน
ซึ่งผู้อำนวยการโครงการสามารถนำข้อมูลนี้ไปวิเคราะห์และศึกษาการวางแผนจัดกำลังบุคลากร
และวางแผนการจัดเวลารับงานของลูกค้าให้เหมาะสมและสอดรับกับโครงการที่ทยอยจบงาน
เพื่อให้บริษัทมีการบริหารโครงการอย่างต่อเนื่อง ทำให้สามารถลดความเสี่ยง

จากความไม่ต่อเนื่องของรายได้ ได้อย่างมีประสิทธิภาพและสอดรับกับโครงการที่ทยอยจบงาน
เพื่อให้บริษัทมีการบริหารโครงการอย่างต่อเนื่อง
ทำให้สามารถลดความเสี่ยงจากความไม่ต่อเนื่องของรายได้ ได้อย่างมีประสิทธิภาพ

2.  ความเสี่ยงจากความผิดพลาดในการปฏิบัติหน้าที่วิศวกรที่ปรึกษา

โดยทั่วไปการให้บริการเป็นผู้บริหารและควบคุมการก่อสร้างในฐานะวิศวกรที่ปรึกษาไม่มีภาระหน้าที่ในการรับผิดชอบต่อการก่อสร้างในฐานะวิศวกรควบคุม
แต่บริษัทยังคงมีความเสี่ยงในกรณีที่บุคลากรของบริษัทให้คำปรึกษาที่ผิดพลาดจากหลักวิชาชีพวิศวกรรมจนก่อให้เกิดความเสียหายของงานก่อสร้าง
หรือเกิดความประมาทเลินเล่อในการตรวจสอบควบคุมงาน
ซึ่งบริษัทจะต้องรับผิดชอบต่อความเสียหายที่อาจจะถูกเจ้าของโครงการเรียกร้องค่าเสียหายดังกล่าวได้

บริษัทตระหนักถึงความเสี่ยงดังกล่าว
เนื่องจากหากเกิดความผิดพลาดในการให้คำปรึกษาหรือการตรวจสอบควบคุมงานจนก่อให้เกิดความเสียหาย
จะส่งผลต่อภาพลักษณ์และชื่อเสียงของบริษัท
ดังนั้นบริษัทจึงให้ความสำคัญกับกระบวนการและขั้นตอนในการปฏิบัติหน้าที่ของวิศวกรที่ปรึกษา
ตั้งแต่การคัดเลือกบุคลากร จนกระทั่งการฝึกอบรมพนักงานในทุกระดับเป็นประจำ
อย่างสม่ำเสมอเพื่อให้มีความรู้ความเข้าใจ
ชำนาญในหลักวิศวกรรมและนำไปใช้ในการปฏิบัติงานให้กับลูกค้าได้อย่างถูกต้อง
เพราะถือว่าเป็นหัวใจและมาตรฐานที่สำคัญของธุรกิจบริการให้คำปรึกษาอย่างมืออาชีพ
บริษัทกำหนดให้มีผู้จัดการประจำโครงการ (Project Manager) อย่างน้อย 1 คนต่อโครงการ
ให้รับผิดชอบดูแลและควบคุมการปฎิบัติงานของพนักงานของบริษัทอย่างใกล้ชิด นอกจากนี้
ผู้อำนวยโครงการ (Project Director)
ซึ่งเป็นวิศวกรที่มีความชำนาญและมีประสบการณ์ในการบริหารและควบคุมงานก่อสร้าง
มีหน้าที่ให้คำปรึกษาและตรวจทานผลงานของผู้จัดการประจำโครงการอีกทางหนึ่ง แต่อย่างไรก็ดี
หากเกิดความผิดพลาดในการปฏิบัติหน้าที่อันเป็นเหตุสุดวิสัย
บริษัทได้มีการทำประกันความรับผิดจากวิชาชีพ (Professional Indemnity Insurance)
เพื่อเป็นการคุ้มครองค่าเสียหายที่บริษัทจะต้องรับผิดชอบ

3.  ความเสี่ยงจากการได้ผลกระทบจากปัจจัยภายนอกที่ควบคุมไม่ได้ เช่น ภัยพิบัติทางธรรมชาติ
    ผลทางการเมือง ภาวะเศรษฐกิจโลก

การเกิดภัยธรรมชาติหรือ เกิดภาวะการเมือง จะกระทบทางตรงกับบริษัทฯ
ก็ต่อเมืองพื้นที่ก่อสร้างโครงการดังกล่าวอยู่ในพื้นที่ได้รับผลกระทบโดยตรง
ทำให้การก่อสร้างไม่สามารถดำเนินต่อไปได้
เจ้าของโครงการชะลอการก่อสร้างจนถึงการยกเลิกการก่อสร้าง
และโครงการที่ได้รับผลกระทบทางอ้อม เช่น การขาดแคลนวัสดุก่อสร้าง การขาดแคลนกำลังคน
ผู้รับเหมาไม่สามารถเข้าปฏิบัติงานได้ ซึ่งจะมีผลต่อระยะเวลาการก่อสร้างของโครงการ
และอาจทำให้เจ้าของโครงการขอผ่อนผันการชำระค่าบริการหรือยกเลิกสัญญากับทางบริษัท

ในส่วนภาวะเศรษฐกิจโลกนั้น
ไม่มีผลกระทบทางตรงกับบริษัทฯมากนักเนื่องจากบริษัทฯพึงพาตลาดจากในประเทศเป็นหลัก
แต่อาจได้รับผลกระทบทางอ้อมได้
หากภาวะนั้นกระทบกับเจ้าของโครงการก่อสร้างที่บริษัทฯให้บริการอยู่

บริษัทฯได้ตระหนักถึงความเสี่ยงเหล่านี้ บริษัทฯได้มีการจัดเตรียมเงินทุนหมุนเวียนให้เพียงพอ
อีกทั้งกระจายแหล่งที่มาของรายได้ออกไป
เพื่อสามารถมีรายได้ทดแทนจากแหล่งรายได้อื่นหากเกิดเหตุการณ์ที่ไม่คาดฝัน

4.  ความเสี่ยงจากภาวะตลาดแรงงานและค่าแรง

จากนโยบายขึ้นค่าแรงของรัฐ ที่เริ่มใช้ตั้งแต่ต้นปี 2556
ทำให้ค่าแรงของบุคคลากรในอุตสาหกรรมก่อสร้าง มีการปรับตัวเพิ่มขึ้นสูง
และจากการที่มีงานก่อสร้างจำนวนมากทำให้เกิดการขาดแคลนบุคคลากรที่มีความสามารถในวิชาชีพวิศวกรรม
ทำให้บริษัท มีความเสี่ยงที่จะเสียบุคคลาการ ทั้งนี้บริษัทฯได้เล็งเห็นถึงความสำคัญของบุคคลาการ
จึงได้มีการปรับรายได้พนักงานขึ้นครั้งใหญ่ในช่วงต้นปีที่ผ่านมา
แม้การดำเนินการดังกล่าวอาจจะส่งผลกระทบกับกำไรขั้นต้นของบริษัทฯได้
แต่บริษัทฯได้มีมาตรการในการบริหารรายจ่ายที่ใช้ในการบริหารเพื่อรักษา
อัตรากำไรสุทธิไว้ให้อยู่ระดับที่ไม่ต่ำกว่าค่าเฉลี่ยที่บริษัทเคยทำได้

1.  ความเสี่ยงด้านการบริหารจัดการ

    1.  ความเสี่ยงด้านการพึ่งพิงผู้บริหารหลัก

ในปัจจุบัน กรรมการและผู้บริหารหลักของบริษัทในปัจจุบัน ได้แก่ คุณประสงค์ ธาราไชย
ประธานกรรมการ คุณสัมพันธ์ หงษ์จินตกุล กรรมการผู้จัดการ
รวมไปถึงทีมงานวิศวกรระดับผู้บริหารเป็นผู้ที่มีประสบการณ์ เริ่มมีอายุเฉลี่ยสูง
ท่านเหล่านี้ได้รับความเชื่อถือในวงการวิศวกรรม อีกทั้งยังเป็นผู้ที่มีสัมพันธ์กับกลุ่มธุรกิจต่างๆ
ในการหาลูกค้า และติดต่อผู้รับเหมา ดังนั้น การเปลี่ยนแปลงบุคลากรที่สำคัญของบริษัท
อาจส่งผลกระทบต่อการดำเนินธุรกิจของบริษัท

บริษัทได้ตระหนักถึงความเสี่ยงและเพื่อเป็นการลดความเสี่ยงดังกล่าว
บริษัทจึงกำหนดแผนป้องกันความเสี่ยงโดยมีนโยบายกลยุทธ์แผนการตลาดเชิงรุกและเพิ่มขอบข่ายงานให้บริการวิศวกรรมที่ปรึกษาให้ครอบคลุมทุกประเภทมากยิ่งขึ้น
เพื่อลดการพึ่งพิงความชำนาญเฉพาะด้านของผู้บริหารหลัก
รวมทั้งมีการจัดทำแผนการพัฒนาบุคลากรตามสายอาชีพ (Career Development Program)
ผ่านการจัดอบรมความรู้ต่อเนื่องทางวิชาชีพ
เพื่อเป็นเกณฑ์วัดคุณภาพในการเลื่อนตำแหน่งขึ้นมาสู่ผู้บริหารระดับสูงต่อไป โดยในปี 2555 ที่ผ่านมา
บริษัทฯ มีผู้อำนวยการโครงการคนใหม่สองท่าน ที่ผ่านตามเกณฑ์พัฒนาบุคคลากรของบริษัทฯ
และมีการเสริมผู้บริหารในส่วนของงานออกแบบ
เพื่อลดและกระจายความเสี่ยงในการพึ่งพาบุคคลากรดังกล่าว

2.  ความเสี่ยงด้านการขาดแคลนบุคคลากรผู้เชี่ยวชาญ

เนื่องจากทีมงานบุคลากรที่จะสามารถให้บริการในระดับวิศวกรผู้ควบคุมงานแต่ละแผนกจะต้องเป็นผู้มีคุณวุฒิเฉพาะทางด้านวิศวกรรม
อีกทั้งทีมวิศวกรระดับหัวหน้าสามารถย้ายไปทำงานกับบริษัทอื่นหรือออกไปตั้งบริษัทวิศวกรที่ปรึกษา
หรือเป็นผู้รับเหมาเองได้
ดังนั้นบริษัทจึงมีความเสี่ยงด้านการพึ่งพิงบุคลากรที่มีความเชี่ยวชาญเฉพาะด้าน
และความเสี่ยงในการจัดหาบุคลากรเพื่อมาทดแทนได้ทันเวลาหากเกิดกรณีเร่งด่วน
ซึ่งความเสี่ยงในการขาดแคลนบุคลากรเหล่านี้จะส่งผลกระทบต่อสัญญางานของบริษัทดำเนินการเป็นที่ปรึกษาโครงการอยู่หรือส่งผลต่อผลการดำเนินงานของบริษัทจน
อาจส่งผลให้เป็นข้อจำกัดในการพิจารณารับงานของลูกค้าได้

บริษัทได้ตระหนักถึงความเสี่ยงและเพื่อเป็นการลดความเสี่ยงดังกล่าว
บริษัทจึงกำหนดแผนป้องกันความเสี่ยงโดยมีนโยบายจัดทำแผนการพัฒนาบุคลากรตามสายอาชีพ
(Career Development Program)
เพื่อให้วิศวกรและช่างเทคนิคเห็นโอกาสในการเติบโตอย่างมั่นคง
ก้าวขึ้นมาสู่ตำแหน่งหัวหน้างานและผู้บริหารระดับสูงต่อไป
จากการที่บริษัทให้ความสำคัญกับการบริหารทรัพยากรบุคคล
จึงได้ปรับปรุงค่าตอบแทนและสวัสดิการของพนักงานระดับล่างและระดับผู้เชี่ยวชาญขึ้นต่อเนื่องตามลำดับ
อาทิ เงินเดือน ค่าล่วงเวลา ค่าวิชาชีพ เงินโบนัส เงินกองทุนสำรองเลี้ยงชีพ
สิทธิการรักษาพยาบาล ให้แก่บุคลากรเพื่อเป็นขวัญและกำลังใจในการทำงาน
เพื่อป้องกันไม่ให้เกิดการสูญเสียบุคคลากรที่มีความรู้ความสามารถ

3.  ความเสี่ยงจากผู้รับเหมาปฏิบัติหน้าที่ไม่ถูกต้องตามแผนจนก่อให้เกิดความเสียหายต่อโครงการ

จากภาวะขาดแคลนแรงงาน และภาวะการแข่งขันรุนแรงในอุตสาหกรรมก่อสร้างในช่วงปี 2556 นี้
บริษัทฯ มีความจำเป็นต้องตรวจสอบคุณสมบัติของผู้รับเหมา (Pre-Qualifications)
อย่างเข้มงวดกว่าปกติ เนื่องจากผู้รับเหมาะอาจไม่สามารถทำงานได้ถูกต้องตามแผน หรือ
ไม่เป็นไปตามเวลาหรือเงื่อนไขที่ได้ตกลงไว้
หรือปฏิบัติงานไม่เป็นไปตามหลักวิศวกรรมจนเกิดอุบัติเหตุและก่อให้เกิดความเสียหายต่อโครงการ
จะส่งต่อภาพลักษณ์ของบริษัทด้วย

บริษัทได้ตระหนักถึงความเสี่ยงและเพื่อเป็นการลดความเสี่ยงดังกล่าว
บริษัทจึงกำหนดแผนป้องกันความเสี่ยงโดยมีนโยบายการแก้ไขปัญหาทันทีเมื่อผู้ควบคุมงานซึ่งมีหน้าที่ตรวจสอบการปฏิบัติงานของผู้รับเหมาตลอดระยะเวลาที่มีการปฏิบัติงานตรวจสอบพบข้อผิดพลาดใดๆ
เนื่องจากบริษัทมีการบริหารงานที่มีระบบและมีประสิทธิภาพตามมาตรฐานรับรองคุณภาพ
ISO9001:2008 และหากผู้รับเหมาปฏิบัติงานไม่ถูกต้องตามหลักวิศวกรรม ทางบริษัทจะมีการแนะนำ
และออกหนังสือเป็นลายลักษณ์อักษรแจ้งไปยังผู้รับเหมา
อีกทั้งบริษัทมีหน้าที่ที่จะต้องรายงานความคืบหน้าของโครงการให้กับเจ้าของโครงการทราบทุกเดือน
นอกจากนี้บริษัทยังมีนโยบายจัดทำแผนบริหารความเสี่ยงรายโครงการเพื่อเป็นแผนป้องกันความเสี่ยงอีกชั้นหนึ่งด้วย

4.  ความเสี่ยงจากการร่วมลงทุนกับคู่ค้า

ปลายปี 2555 บริษัท ได้เริ่มขยายงานบริการออกไปในด้านต่างๆ
เพื่อครอบคลุมการบริการตั้งต้นน้ำถึงปลายน้ำ ทั้งนี้ได้มีการร่วมลงทุนกับบริษัทคู่ค้า หนึ่งบริษัท คือ
SWAN & MACLAREN LLP, Singapore ซึ่งการลงทุนนี้ทำให้บริษัทฯ มี Know how
และสามารถส่งเสริมในการขยายตลาดไปยังภูมิภาคได้ แต่อย่างไรก็ตาม
การร่วมลงทุนอาจทำให้เกิดการรั่วไหลใน know how ของบริษัท สู่คู่ค้าเช่นกัน
และจากการที่เข้าไปในธุรกิจที่ถือว่าใหม่สำหรับบริษัท
ทำให้มีความเสี่ยงที่จะไม่ประสบความสำเร็จในธุรกิจจากความไม่ชำนาญ

ทั้งนี้บริษัท ได้ตระหนักถึงความเสี่ยงในข้อนี้จึงได้เลือกคู่ค้าที่มีความน่าเชื่อถือเพียงพอ
และในส่วนของการลงทุน บริษัท ก็เป็นผู้ลงทุนส่วนน้อย
และเพิ่มเงินลงทุนตามลำดับสัดส่วนความสำเร็จของบริษัท ที่ก่อตั้งร่วมกันกับคู่ค้า
เพื่อเป็นการจำกัดความเสี่ยงดังกล่าว

2.3 ความเสี่ยงทางด้านการเงิน

  2.3.1 ความเสี่ยงจากการการรับรู้รายได้ไม่เป็นไปตามสัญญา

  เนื่องจากรายได้หลักของบริษัทมาจากการให้บริการแก่ลูกค้า
  กรณีมีการยกเลิกสัญญาก่อนกำหนดของผู้ว่าจ้าง หรือบริษัทขอเลิกสัญญาจ้าง
  เนื่องจากเหตุที่ผู้ว่าจ้างไม่ปฏิบัติตามหรือละเมิดสัญญาจ้างข้อใดข้อหนึ่งหรือหลายข้อ
  หรือไม่ชำระเงินตามจำนวนเงินและภายในเวลาที่ระบุไว้ในสัญญา
  เหตุการณ์ดังกล่าวอาจกระทบต่อผลการดำเนินงานและฐานะทางการเงินของบริษัทได้

  บริษัทฯตระหนักถึงความเสี่ยงดังกล่าว
  บริษัทจึงมีนโยบายที่จะเน้นคัดกรองผู้ว่าจ้างเป็นอย่างดีก่อนเข้ารับงานเป็นที่ปรึกษาโครงการ
  ทั้งในด้านชื่อเสียงกิจการและฐานะทางการเงิน
  ในขณะเดียวกันบริษัทก็ให้ความสำคัญกับการรักษาคุณภาพงานบริการให้มีคุณภาพดี ทันต่อเวลา
  และอยู่ในงบประมาณที่กำหนดไว้ เพื่อเป็นการตอบสนองกลับไปยังลูกค้า

  2.3.2 ความเสี่ยงด้านเงินหมุนเวียนไม่เพียงพอ

จากการขยายกิจการของบริษัท เพื่อรองรับงาน ทำให้บริษัทมีการรับพนักงานเพิ่มจำนวนมาก
มีการจัดการฝึกอบรมต่อเนื่อง มีการ อีกทั้งมีการลงทุนในบริษัทลูก
จำให้ต้องใช้เงินหมุนเวียนมากกว่าในช่วงที่ผ่านมา
แต่จากการระดมทุนในตลาดหลักทรัพย์ในช่วงปีที่ผ่านมาทำให้บริษัท
มีเงินหมุนเวียนในกิจการมากเพียงพอสำหรับขยายงานดังกล่าว

[1]